ข้อบัญญัติองค์การบริหารส่วนตำบลทรัพย์อนันต์เรื่องการควบคุมแหล่งเพราะพันธุ์ยุงลายพ.ศ. ๒๕๖๑[๑] โดยเป็นการสมควรตราข้อบัญญัติองค์การบริหารส่วนตำบลทรัพย์อนันต์ว่าด้วยการควบคุมแหล่งเพาะพันธุ์ยุงลายในเขตองค์การบริหารส่วนตำบลทรัพย์อนันต์อาศัยอำนาจตามความในมาตรา๖๗ (๒) และมาตรา ๗๑ แหส่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบฉบับมาตรา ๒๐ แหส่งพระราชบัญญัติการสาธารณสุข พ.ศ. ๒๕๓๕ องค์การบริหารส่วนตำบลทรัพย์อนันต์โดยความเห็นชอบของสภาองค์การบริหารส่วนตำบลทรัพย์อนันต์และนายอำเภอท่าแซะจึงตราข้อบัญญัติไว้ดังต่อไปนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลทรัพย์อนันต์เรื่อง การควบคุมแหล่งเพราะพันธุ์ยุงลาย พ.ศ. ๒๕๖๑ข้อ๒ ข้อบัญญัตินี้ให้ใช้บังคับในเขตองค์การบริหารส่วนตำบลทรัพย์อนันต์นับแต่วันประกาศในราชกิจจานุเบกษาเป็นต้นไปข้อ๓ บรรดาข้อบัญญัติ ประกาศ ระเบียบหรือคำสั่งอื่นใดในส่วนที่ได้ตราไว้แล้วในข้อบัญญัตินี้หรือขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ๔ ในข้อบัญญัตินี้มูลฝอย หมายความว่า เศษกระดาษ เศษผ้า เศษอาหาร เศษสินค้าเศษวัสดุ ถุงพลาสติก ภาชนะที่ใส่อาหาร เถ้า มูลสัตว์ ซากสัตว์ หรือสิ่งอื่นใดที่เก็บกวาดจากถนนตลาด ที่เลี้ยงสัตว์หรือที่อื่น และหมายความรวมถึงมูลฝอยติดเชื้อ มูลฝอยที่เป็นพิษหรืออันตรายจากชุมชนอาคาร หมายความว่า ตึก บ้าน เรือน โรง ร้าน แพ คลังสินค้าสำนักงานหรือสิ่งที่สร้างขึ้นอย่างอื่นซึ่งบุคคลอาจเข้าอยู่หรือเข้าใช้สอยได้ภาชนะที่มีน้ำขัง หมายความว่า อุปกรณ์ ของใช้ สิ่งของที่ใช้ข้อยู่ในอาคารหรือนอกอาคารและมีน้ำขังอยู่ เช่น โอ่ง/ตุ่มน้ำ ถังซีเมนต์ในห้องน้ำ แจกกันภาชนะเลี้ยงพลูด่าง ถ้วยรองขาตู้ จานรองกระถางต้นไม้ อ่างบัว อ่างเลี้ยงปลาเป็นต้นเศษวัสดุที่มีน้ำขัง หมายความว่า มูลฝอยหรือเศษสิ่งของที่มิได้ใช้แล้วในอาคารหรือนอกอาคารและมีน้ำขังอยู่เช่น กระป๋อง ยางรถยนต์เก่า ไห กระถาง ขวด เป็นต้นหรือชิ้นส่วนวัสดุดังกล่าวที่มีน้ำขังอยู่ที่หรือทางสาธารณะ หมายความว่า สถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือสัญจรได้แหล่งเพาะพันธุ์ยุงลาย หมายความว่า สภาวะที่มีน้ำขังได้ในระยะเวลาที่เกินกว่าเจ็ดวันซึ่งยุงลายสามารถวางไข่และพัฒนาเป็นลูกน้ำได้หรือแหล่งที่ตรวจพบลูกน้ำหรือตัวโม่งยุงลายตั้งแต่หนึ่งตัวขึ้นไปเจ้าพนักงานท้องถิ่น หมายความว่า นายกองค์การบริหารส่วนตำบลทรัพย์อนันต์เจ้าพนักงานสาธารณสุข หมายความว่า เจ้าพนักงานที่ได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุขพ.ศ. ๒๕๓๕ข้อ๕ ห้ามผู้ใดทิ้งหรือทำให้มีขึ้นซึ่งมูลฝอยที่ขังน้ำได้ในที่สาธารณะซึ่งอาจเป็นแหล่งเพาะพันธุ์ยุงลายเช่น กระป๋อง กะลา ยางรถยนต์ หรือมูลฝอยอื่น ๆ ที่ขังน้ำได้ในที่หรือทางสาธารณะเว้นแต่ในที่หรือถังรองรับมูลฝอยที่องค์การบริหารส่วนตำบลองค์การบริหารส่วนตำบลทรัพย์อนันต์จัดไว้ให้ข้อ๖เจ้าของหรือผู้ครองครองอาคารหรือเคหสถานต้องเก็บกวาดและดูแลมิให้มูลฝอยที่ขังน้ำได้ซึ่งซึ่งอาจเป็นแหล่งเพราะพันธุ์ยุงลายเช่น กระป๋อง กะลา ยางรถยนต์ เป็นต้น ในบริเวณอาคารหรือเคหสถานรวมทั้งบริเวณรอบ ทั้งนี้โดยเก็บใส่ถังรองรับมูลฝอยที่มีฝาเปิดปิดหรือบรรจุถุงพลาสติกที่มีการผูกรัดปากถุงหรือวิธีการอื่นใดที่เจ้าพนักงานท้องถิ่นโดยคำแนะนำของเจ้าพนักงานสาธารณะสุขประกาศกำหนดในกรณีราชการส่วนท้องถิ่นเป็นผู้ให้บริการเก็บขนมูลฝอยเพื่อนำไปกำจัดเจ้าของอาคารหรือเคหสถานมีหน้าที่ต้องเสียค่าธรรมเนียมตามข้อบัญญัติองค์การบริหารส่วนตำบลทรัพย์อนันต์ข้อ๗ เจ้าของหรือผู้ครอบครองอาคารเคหสถาน หรือสถานที่ใด ๆที่มีแหล่งน้ำอาจเป็นแหล่งเพราะพันธุ์ยุงลายจะต้องดูแลมิให้เป็นแหล่งเพราะพันธุ์ยุงลายข้อ๘ เจ้าของหรือผู้ครอบครองอาคาร เคหสถานต้องดูแลทำความสะอาดและเปลี่ยนน้ำในแจกัน ถ้วยรองขาตู้กับข้าว ภาชนะอื่น ๆที่มีน้ำขังอย่างน้อยทุกเจ็ดวันหรือใส่สารป้องกันการวางไข่ของยุงได้และจัดให้มีฝาปิดตุ่มน้ำที่มีอยู่ในอาคารและเคหสถาน รวมทั้งข้อปฏิบัติอื่น ๆ ที่องค์การบริหารส่วนตำบลทรัพย์อนันต์กำหนดข้อ๙ในกรณีที่องค์การบริหารส่วนตำบลทรัพย์อนันต์ได้จัดให้เจ้าหน้าที่ไปกำจัดยุงในอาคารหรือเคหสถาน หรือสถานที่ใด ๆเจ้าของหรือครอบครองอาคาร เคหสถานหรือสถานที่นั้นจะต้องให้ความร่วมมือและอำนวยความสะดวกตามสมควรข้อ๑๐ ผู้ใดฝ่าฝืนข้อ ๕ หรือข้อ ๖ต้องระวางโทษตามมาตรา ๗๓/๑ แห่งพระราชบัญญัติการสาธารณสุข พ.ศ. ๒๕๓๕ซึ่งแก้ไขเพิ่มเติมโดยพระราชบัญญัติการสาธารณสุข (ฉบับที่ ๓) พ.ศ. ๒๕๓๕ข้อ๑๑ ผู้ใดฝ่าฝืนข้อ ๗ ข้อ ๘ ข้อ ๙ต้องระวางโทษปรับไม่เกินหนึ่งพันบาทข้อ๑๒ ให้นายกองค์การบริหารส่วนตำบลทรัพย์อนันต์เป็นผู้รักษาการให้เป็นไปตามข้อบัญญัตินี้และให้มีอำนาจออกระเบียบประกาศ หรือคำสั่ง เพื่อปฏิบัติการให้เป็นไปตามข้อบัญญัตินี้ประกาศณ วันที่ ๔ พฤษภาคม พ.ศ. ๒๕๖๑สนอง สร้างเกตุนายกองค์การบริหารส่วนตำบลทรัพย์อนันต์ปวันวิทย์/จัดทำ๔ กุมภาพันธ์๒๕๖๒[๑] ราชกิจจานุเบกษาเล่ม ๑๓๕/ตอนพิเศษ ๒๕๐ ง/หน้า ๑๐๑/๙ ตุลาคม ๒๕๖๑